**Előterjesztés**

Kup Önkormányzat Képviselő-testületének 2017 november 21-i ülésére

Tisztelt Képviselő-testület!

Kup Község Önkormányzata a települési önkormányzatok szociális célú tüzelőanyag vásárlásra pályázatot nyújtott be.

A pályázaton elnyert támogatási összegből vásárolt tüzifa elosztására a képviselő-testületnek rendeletet kell hozni, melyben meghatározza a jogosultak körét, jogosultsági feltételeket, határidőket.

A pályázati kiírás alapján szerint a támogatásra jogosultak közül előnyt kell élvezzen az, aki aktív korúak ellátására, időskorúak járadékára jogosult illetve az a család

ahol halmozottan hátrányos helyzetű gyermek él. Háztartásonként legfeljebb 5 m3 tűzifa biztosítására kerülhet sor. A támogatásból vásárolt tüzifát a rászorultak részére ingyenesen juttatja el az önkormányzat.

Az előterjesztéshez csatoltuk a rendelet-tervezet.

Kup 2017. november 15.

Hiér Judit

polgármester

**Hatásvizsgálat**

A jogalkotásról szóló 2010. évi CXXX. törvény 17.§. (1) bekezdése értelmében a jogszabály előkészítője előzetes hatásvizsgálat elvégzésével felméri a szabályozás várható következményeit.

**1.Társadalmi hatások**

A rendelet-tervezet azokat a családokat támogatja, akiknek a téli tüzelő megvásárlása jelentős, akár létfenntartásukat is veszélyeztető anyagi terhet jelent.

**2. Gazdasági, költségvetési hatások**

A rendelet-tervezetben gazdaságélénkítő hatása nincsen. A rendelet végrehajtása a BM rendelet szerinti önerőt igényel, valamint a házhozszállítás és beszállítás költségeit.

**3. Környezeti következmények, hatások**

A rendelet megalkotásának környezeti következménye, hatása nins.

**4. Egészségügyi következmények, hatások**

A rendeletben foglaltak végrehajtásának egészségügyi következményei nincsenek.

**5. Adminisztratív terheket befolyásoló hatások**

A rendelet megalkotásának adminisztrativ terheket befolyásoló hatásai nincsenek.

**6. A jogszabály megalkotásának szükségessége, a jogalkotás elmaradásának várható következményei**

A belügyminiszter által kiírt szociális célú tüzifa igénylésére vonatkozó pályázat alapján az önkormányzat 25 m2 tüzifa támogatás nyert. Ennek elosztása, valamint az említett jogszabály előírása alapján helyi rendelet megalkotása vált szükségessé. Amennyiben az önkormányzat a támogatási összeget a fenti célra nem, vagy csak részben tudja felhasználni, annak maradványát köteles visszafizetni a központi költségvetés részére.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.

**8. A döntés anyagi kihatása:**

A rendelet-tervezetben gazdaságélénkítő hatása nincsen. A rendelet végrehajtása a BM rendelet szerinti önerőt igényel, valamint a házhozszállítás és beszállítás költségeit.

**Kup Község Önkormányzat Képviselő-testületének ../2017.(…..) önkormányzati rendelete**

**a szociális célú tüzifa támogatás helyi szabályairól**

Kup Község Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, a szociális igazgatásról és szociális ellátásokról szóló 1993. évi III. törvény 45. §-ában meghatározott feladatkörében eljárva a következőket rendeli el:

1. A rendelet célja, hatálya

1.§

1. A rendelet célja, hogy az önkormányzat – a belügyminiszter Magyarország 2017. évi központi költségvetéséről szóló 2016. évi XC. törvény 1. melléklet IX. Helyi önkormányzatok támogatásai fejezet 18. A helyi onkormányzatok szociális célú tüzelőanyag vásárláshoz kapcsolódó kiegészítő támogatására kiírt pályázati felhívásra benyújtott pályázat alapján elnyert szociális célú tüzifa támogatási ellátás igénybevételének helyi szabályait megállapítsa, rendelkezzék az ellátás mértékéről, a jogosultság feltételeiről.
2. A rendelet hatálya Kup község közigazgatási területén lakcímmmel rendelkező, és a szociális igazgatásról és szociális ellátásokról szóló 1993. évi III. törvény (továbbiakban. Szt.) 3.§-ában meghatározott személyekre terjed ki.
3. A támogatás feltételei

2.§

1. Támogatásra a fatüzelésre alkalmas fűtési lehetőséggel rendelkező család jogosult.
2. Az Önkormányzat vissza nem térítendő természetbeni támogatásként tüzifát biztosíthat

a.) annak a személynek, aki az Szt. szerinti

1. aktív korúak ellátására
2. időskorúak járadékára jogosult,

b.) halmozottan hátrányos helyzetű gyermeket nevelő család

c.) annak a személynek, akinek a családjában mozgáskorlátozott él és ezt hiteles

dokumentummal igazolja,

d.) azoknak a családoknak, ahol az egy főre jutó jövedelem nem haladja meg az öregségi nyugdíjminimum 150 %-át, egyedül élő, gyermekét egyedül nevelő családnál a 250 %-át.

(3) A (2) bekezdés a-b pontjában jogosultak előnyben részesülnek a tüzifa osztás során.

(4) A (2) bekezdés d.) pontjában jogosultak esetén a család rendkívüli élethelyzete okán a meghatározott jövedelemhatártól a képviselő-testület méltányosságból eltérhet.

(5) Háztartásonként legfeljebb 5 m3 tüzifa adható.

(6) Az Önkormányzat vállalja, hogy a szociális célú tüzifa juttatásban részesülőtől ellenszolgáltatást nem kér, a tüzifa rászorulóhoz történő eljuttatását biztosítja.

1. A támogatás igénylésének menete

3.§.

1. A támogatás megállapítása kérelemre indul.
2. A kérelmet – a rendelet 1. mellékletében szereplő nyomtatványon – a Pápakovácsi Közös Önkormányzati Hivatalhoz kell benyújtani, csatolva a jogosultságot megalapozó iratokat, igazolásokat.
3. A kérelmeket 2017 ……………….-ig lehet benyújtani, a kérelmek elbírálása a képviselő-testület hatásköre.
4. A tüzifa átvételét a jogosult a 2. mellékletben szereplő átvételi elismervényen aláírásával igazolja.
5. Záró rendelkezések

4.§

A rendelet a kihirdetést követő napon lép hatályba és 2018. április 15. napján hatályát veszti.

Hiér Judit Bóka Istvánné

polgármester jegyző

1**.**melléklet a …/2016. (….)önkormányzati rendelethez

**Kérelem**

(név) szül. hely és idő:

…………… …………………………. ….. sz. alatti lakos kérem, hogy részemre Kup Község Önkormányzata Képviselő-testületének *a szociális tűzifa támogatás helyi szabályairól szóló …/2017. (…...) önkormányzati rendelete* alapján szíveskedjenek természetbeni juttatásként \_\_\_\_\_\_\_\_\_erdei m3 tűzifát biztosítani.

A tűzifa támogatásra a rendelet szerint azért vagyok jogosult mert:\*

- aktiv korúak ellátására vagyok jogosult,

- időskorúak járadékra vagyok jogosult

- halmozottan hátrányos helyzetű gyermeket nevelő család vagyunk

- a családban mozgáskorlátozott él

- a családban az egy főre jutó jövedelem nem haladja meg az öregségi nyugdijminimun 150 %-át, egyedül élőként, gyermeket egyedül nevelőként a 250 %-át

*\*(A megfelelő aláhúzandó és kitöltendő.)*

Dátum: …………………….

…………………………

kérelmező

Csatolandó dokumentumok:

- jövedelemigazolások,

- a rendelet 2. § (2) bekezdés szerinti jogosultságokat igazoló dokumentumok , ha az nem található a hivatal nyilvántartásában.

*2. melléklet a …/2016. (…...) önkormányzati rendelethez*

Átvételi elismervény

………………….. ……………………………………………………………….. (név) …………………………………………………………………………………… sz.

alatti lakos aláírásommal elismerem, hogy a mai napon Kup Község Önkormányzata Képviselő­testületének a tűzifa vásárlási támogatásról szóló …../2017. (…...) önkormányzati rendelete alapján megállapított természetbeni juttatásként\_\_\_\_q mennyiségű tűzifát

á t v e t t e m

Kup 201……………..

…………………………………… ……………………………………..

átadó átvevő

Indokolás:

1.§-hoz: a rendelet megalkotásának célját, illetve a rendelet hatályát tartalmazza.

2.§-hoz: A tüzifa támogatásra jogosultak körét, jogosultsági feltételeket tartalmazza.

3.§-hoz: A támogatás igénylésének menetét, a kérelem beadási határidejét tartalmazza.

4.§-hoz: hatálybalépés illetve a hatályvesztés határidejét tartalmazza.

Mellékletek:

kérelem nyomtatvány

átvételi elismervény nyomtatvány