**MEGÁLLAPODÁS ELLÁTÁSBIZTONSÁGRÓL**

**(V03 Pápakovácsi kistérség közműves ivóvíz-szolgáltatás víziközmű-rendszer)**

amely létrejött **Pápakovácsi Község Önkormányzata** (székhely: 8596 Pápakovácsi, Fő u. 19. adószám: ………………….., képviseli: Burghart Ferenc polgármester), tulajdoni részarány: 40,9 %

**Kup Község Önkormányzata** (székhely: 8595 Kup, Fő u. 76., adószám: ……………………., képviseli Hiér Judit polgármester), tulajdoni részarány: 33,2 %

**Pápasalamon Község Önkormányzata** (székhely: 8594 Pápasalamon, Petőfi tér 3., adószám: ……………………., képviseli: Bánki Mihály Pálné polgármester), tulajdoni részarány: 25,9 %

mint a települési közműves ivóvíz-szolgáltatás ellátásért felelősei (továbbiakban: Ellátásért Felelősök) között az alulírott helyen és napon, az alábbi feltételek szerint:

1. Az Ellátásért Felelősök közös tulajdonát képezi a 11-31945-1-001-00-03 MEKH azonosítóval ellátott V03 Pápakovácsi kistérség közműves ivóvíz-szolgáltatás víziközmű-rendszer (a továbbiakban: V03 víziközmű-rendszer).
2. Az Ellátásért Felelősök kötelessége és joga gondoskodni a víziközmű-szolgáltatásról szóló 2011. évi CCIX. törvény (a továbbiakban: Vksztv.) 5/F. §-ában leírtak szerint a közműves ivóvíz-szolgáltatásról az azzal kapcsolatos víziközmű szolgáltatási feladatok elvégeztetéséről.
3. Az Ellátásért Felelősök megállapodnak, hogy a V03 víziközmű-rendszer üzemeltetését a Pápai Víz- és Csatornamű Zrt.-vel megkötött vagyonkezelési szerződéssel biztosítják.
4. Az Ellátásért Felelősök tudomásul veszik, hogy a Vksztv. 5/G. § (1) bekezdése alapján a közös ellátásért felelősséggel érintett víziközmű-rendszerrel kapcsolatban a Vksztv. és a végrehajtására kiadott jogszabályokban az ellátásért felelős számára meghatározott jogokat és kötelezettségeket a jelen megállapodás 3. pontjában körülírt vagyonkezelési szerződés határozza meg.
5. Az Ellátásért Felelősök a Vksztv. 5/G. § (1) bekezdés b) pontja alapján kijelentik, hogy az V03 víziközmű-rendszerre vonatkozóan Pápakovácsi Község Önkormányzatát jelölik ki, mint képviseletükben eljáró ellátásért felelőst.
6. Az Ellátásért Felelősök rögzítik, hogy a V03 víziközmű-rendszer üzemeltetési kérdéseiben együttműködnek, különösen a fejlesztési és beruházási feladatok tulajdonosokat érintő ügyeiben.

A jelen pont szerinti kérdésekben az Ellátásért Felelősök közötti egyeztetést bármely szerződő fél kérésére Pápakovácsi Község Önkormányzata kezdeményezheti.

A Pápai Víz- és Csatornamű Zrt.-vel a kapcsolatot Pápakovácsi Község Önkormányzata tartja, és szükség szerint az érintett Ellátásért Felelősöket tájékoztatja, illetve az önkormányzati vagyont érintő kérdésekben őket döntésre összehívja.

1. Az Ellátásért Felelősök megállapodnak abban, hogy a V03 víziközmű-rendszer működtetésével kapcsolatos határozataikat a tulajdoni részarányok egyszerű többségével hozzák meg.

Az Ellátásért Felelősök tulajdoni részarány alatt a víziközmű-rendszeren fennálló tulajdoni érdekeltségük nettó könyv szerinti értékét értik.

1. Felek a jelen megállapodással kapcsolatban a birtokukba került adatokat, tényeket, információkat kötelesek bizalmasan kezelni, azokat a megállapodással össze nem függő célra nem használhatják fel, harmadik személynek nem adhatják tovább, ide nem értve az információs önrendelkezési jogról és az információszabadságról szóló 2011. évi CXII. törvény szerinti közérdekű adatot és közérdekből nyilvános adatot, melyek megismerésének lehetőségét biztosítani kell.
2. Felek kijelentik, hogy jelen megállapodás aláírására jogosító képviselőtestületi felhatalmazással rendelkeznek.
3. Jelen megállapodás 2018. január 1-jén lép hatályba.
4. Felek a jelen jogügyletből eredő, közöttük esetlegesen keletkező jogvitákat elsősorban közvetlen tárgyalások útján kísérelik meg rendezni, peres eljárás esetére hatáskörtől függően a Pápai Járásbíróság, valamint a Veszprémi Törvényszék kizárólagos illetékességét kötik ki.
5. A jelen megállapodásban nem szabályozott kérdésekben elsősorban a Polgári Törvénykönyvről szóló 2013. évi V. törvény, a víziközmű-szolgáltatásról szóló 2011. évi CCIX. törvény, valamint az egyéb vonatkozó jogszabályok rendelkezései az irányadók.

Jelen megállapodás 6 (hat) egymással mindenben megegyező eredeti példányban készült, melyet az Ellátásért Felelősök elolvastak, az abban foglaltakat megértették, és mint akaratukkal mindenben megegyezőt jóváhagyólag aláírták.

2017. ……………..….. .

……………………………………. ……………………………………..

Pápakovácsi Község Önkormányzata Kup Község Önkormányzata

Burghardt Ferenc polgármester Hiér Judit polgármester

………………………………….

Pápasalamon Község Önkormányzata

Bánki Mihály Pálné

Jogi ellenjegyzés:

………………………………….

Pénzügyi ellenjegyzés:

………………………………….