**ELŐTERJESZTÉS**

**Tárgy:** Több ellátásért felelős tulajdonában lévő V03 viziközmű- rendszer üzemeltetési szerződése

**Tisztelt Képviselőtestület!**

Jelenleg a V03 számú viziközmű-rendszernek 3 db Ivóvízszolgáltatás Üzemeltetési Szerződése van hatályban 2013. január 1-től határozatlan időtartammal.

A viziközmű-szolgáltatásról szóló 2011.évi CCIX. törvény ( a továbbiakban: Vksztv.) – 2016. július 4. napjától hatályos – 83.§ (3a) bekezdése értelmében, ha egy adott viziközmű-rendszeren több ellátásért felelős tulajdonnal rendelkezik és a viziközmű-rendszerre nézve a fogyasztóvédelemről szóló 1997.évi CLV. törvény és a viziközmű-szolgáltatásról szóló 2011.évi CCIX. törvény módosításáról szóló 2016.évi XLII. törvény hatálybalépése napján több üzemeltetési jogviszony van hatályban, az 5/H.§ (1) bekezdésében foglalt követelményeknek való megfelelés érdekében **a viziközmű-rendszer üzemeltetési jogviszonyának egy szerződésbe foglalását 2017.december 31.napjáig végre kell hajtani.**

2012. december 14 – én az Önkormányzatok megállapodtak az ellátásért felelősök képviseletéről. A Vksztv.5/G § (1) Ha a viziközmű-rendszeren több ellátásért felelős is tulajdonnal rendelkezik (a továbbiakban: közös ellátásért felelősséggel érintett viziközmű-rendszer), akkor az érintettek az ellátásbiztonság követelménye érdekében írásban megállapodnak az üzemeltetésről.

A 2012.évi megállapodás nem elégíti ki a törvényben előírtakat, ezért új megállapodást kell kötni az ellátásbiztonságról.

Az új Vagyonkezelési Szerződést az Ellátásért felelősök képviselője köti meg a Képviselő- testületek által elfogadott tartalommal.

Előzőek alapján javasoljuk, hogy Kup Község Önkormányzatának képviselőtestülete döntsön arról, hogy

* a V03 víziközmű rendszerre vonatkozóan az Ellátásért Felelős képviseletére Pápakovácsi Község Önkormányzatát jelöli ki, aki az érintett önkormányzatokkal, mint Ellátásért Felelősökkel a Vksztv. 5/G § (1) bekezdése szerint megállapodást kössön,
* Pápakovácsi Község Önkormányzat saját jogon és mint a többi Ellátásért Felelős képviselője Kup Község Önkormányzat nevében törvényi előírásnak megfelelő egységes visszterhes Vagyonkezelési Szerződést kössön a V03 víziközmű-rendszerre a Pápai Víz- és Csatornamű Zrt.-vel

Kérem a Tisztelt Képviselőtestületet, hogy az előterjesztést megtárgyalni és az alábbi határozati javaslatot elfogadni szíveskedjen.